CELEX: 32016D0017
Language: hr
Date: 2016-01-07 00:00:00
Title: Provedbena odluka Komisije (EU) 2016/17 оd 7. siječnja 2016. kojom se Ujedinjenoj Kraljevini odobrava zabrana stavljanja na tržište na njezinom državnom području sorte konoplje navedene u zajedničkom katalogu sorata poljoprivrednih biljnih vrsta u skladu s Direktivom Vijeća 2002/53/EZ

8.1.2016   
            
            
               HR
            
            
               Službeni list Europske unije
            
            
               L 5/7
            
         PROVEDBENA ODLUKA KOMISIJE (EU) 2016/17
   оd 7. siječnja 2016.
   kojom se Ujedinjenoj Kraljevini odobrava zabrana stavljanja na tržište na njezinom državnom području sorte konoplje navedene u zajedničkom katalogu sorata poljoprivrednih biljnih vrsta u skladu s Direktivom Vijeća 2002/53/EZ
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (1), a posebno njezin članak 18.,
   budući da:
   
               (1)
            
            
               U skladu s Direktivom 2002/53/EZ Komisija u seriji C Službenog lista Europske unije objavljuje zajednički katalog sorata poljoprivrednih biljnih vrsta (2) koji obuhvaća određene sorte konoplje.
            
         
               (2)
            
            
               Člankom 32. stavkom 6. Uredbe (EU) br. 1307/2013 Europskog parlamenta i Vijeća (3) osigurava se da se, kako bi se spriječila dodjela potpora za nezakonite usjeve, površine koje se koriste za proizvodnju konoplje mogu smatrati prihvatljivima samo ako sadržaj tetrahidrokanabiola u korištenim sortama ne prelazi 0,2 %.
            
         
               (3)
            
            
               Člankom 45. stavkom 3. Provedbene uredbe Komisije (EU) br. 809/2014 (4) utvrđuje se da ako i druge godine prosječna vrijednost svih uzoraka dotične sorte konoplje prelazi sadržaj tetrahidrokanabiola utvrđen u članku 32. stavku 6. Uredbe (EU) br. 1307/2013, država članica treba tražiti dopuštenje za zabranu stavljanja na tržište takve sorte u skladu s člankom 18. Direktive 2002/53/EZ.
            
         
               (4)
            
            
               Komisija je 28. travnja 2015. primila zahtjev Ujedinjene Kraljevine koji se traži dopuštenje za zabranu stavljanja na tržište konoplje sorte Finola jer je sadržaj tetrahidrokanabiola u toj sorti prešao dopušteni sadržaj od 0,2 % drugu godinu zaredom.
            
         
               (5)
            
            
               Na temelju toga zahtjev iz Ujedinjene Kraljevine treba odobriti.
            
         
               (6)
            
            
               Kako bi se Komisiji omogućilo obavješćivanje ostalih država članica i ažuriranje zajedničkog kataloga sorata poljoprivrednih biljnih vrsta, od Ujedinjene Kraljevine bi trebalo zatražiti da obavijesti Komisiju o datumu od kojeg namjerava početi primjenjivati dopuštenje dano ovom Odlukom.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Ujedinjenoj Kraljevini dopušta se zabrana stavljanja na tržište konoplje sorte Finola na svim ili nekim dijelovima njezina državnog područja u skladu s člankom 18. Direktive 2002/53/EZ.
   Članak 2.
   Ujedinjena Kraljevina obavješćuje Komisiju o datumu od kojeg će primjenjivati dopuštenje iz članka 1.
   Članak 3.
   Ova je Odluka upućena Ujedinjenoj Kraljevini Velike Britanije i Sjeverne Irske.
   
      Sastavljeno u Bruxellesu 7. siječnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 193, 20.7.2002., str. 1.
   
   
      (2)  Najnovije potpuno izdanje: SL C 450, 16.12.2014., str. 1.
   
   
      (3)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).
   
      (4)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).